Rikunarita-ORG/Wikinium huggingface dataset:
# പ്രൈഡ് ആന്റ് പ്രെജുഡിസ് (ചലച്ചിത്രം)

**ഇംഗ്ലീഷ് വിലാസം**

| പ്രൈഡ് ആന്റ് പ്രെജുഡിസ് |
| --- |
| Theatrical release poster |
| സംവിധാനം | റോബർട്ട് ലിയോനാർഡ് |
| നിർമ്മാണം | ഹണ്ട് സ്റ്റോംബെർഗ് |
| അഭിനേതാക്കൾ | ലോറൻസ് ഒലിവിയർ മൗറീൻ ഒസുല്ലീവൻ മേരി ബോലാന്റ് |
| റിലീസ് തീയതി | 1940, ജൂലൈ 26 |
| ദൈർഘ്യം | 117 മിനിറ്റ് |
| ഭാഷ | ഇംഗ്ലീഷ് |

1940ൽ പുറത്തിറങ്ങിയ ഇംഗ്ലീഷ് ചലച്ചിത്രമാണ് **പ്രൈഡ് ആന്റ് പ്രെജുഡിസ്**. ജെയ്ൻ ഓസ്റ്റെൻ രചിച്ച പ്രൈഡ് ആന്റ് പ്രെജുഡിസ് എന്ന നോവലാണ് റോബർട്ട് ലിയോനാർഡ് സിനിമയാക്കിയിരിക്കുന്നത്. പ്രസിദ്ധ സാഹിത്യകാരനായ ആൽഡെസ് ഹക്സിലി ഈ സിനിമയുടെ തിരക്കഥാ രചയിതാക്കളിൽ ഒരാളായി പ്രവർത്തിച്ചിട്ടുണ്ട് .

## പ്രമേയം

## അഭിനേതാക്കൾ

ഗ്രീർ ഗാർസൺ, മേരി ബോലാന്റ്, മൗറീൻ ഒസുല്ലീവൻ, ബ്രൂസ് ലെസ്റ്റർ, ലോറൻസ് ഒലിവിയർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## അവാർഡുകൾ

* 1941 :മികച്ച കലാസംവിധാനത്തിനുള്ള അക്കാദമി അവാർഡ് .

## അവലംബം

## പുറത്തേക്കുള്ള കണ്ണികൾ

* *Pride and Prejudice* ഇന്റർനെറ്റ് മൂവി ഡാറ്റാബേസിൽ
# ഗ്ലെൻഡ ഫാരെൽ

**Glenda Farrell**

Glenda Farrell

| ഗ്ലെൻഡ ഫാരെൽ |
| --- |
| ഫാരെൻ *സ്റ്റോളൻ ഹെവൻ* (1938) എന്ന ചിത്രത്തിൽ |
| ജനനം | (1904-06-30)ജൂൺ 30, 1904 എനിഡ്, ഒക്ലഹോമ, യു.എസ്. |
| മരണം | മേയ് 1, 1971(1971-05-01) (66 വയസ്സ്) ന്യൂയോർക്ക് നഗരം, യു.എസ്. |
| തൊഴിൽ | നടി |
| സജീവ കാലം | 1928–1970 |
| ജീവിതപങ്കാളി(s) |
തോമസ് റിച്ചാർഡ്സ്
​ ​(m. 1921; div. 1929)​
ഡോ. ഹെൻട്രി റോസ്
​ ​(m. 1941; "her death" is deprecated; use "died" instead. 1971)​ |
| കുട്ടികൾ | ടോമി ഫാരെൽ |

**ഗ്ലെൻഡ ഫാരെൽ** (ജീവിതകാലം: ജൂൺ 30, 1904 - മേയ് 1, 1971) പ്രധാനമായും ടെലിവിഷൻ, നാടകം എന്നിവയിൽ വേഷങ്ങൾ അവതരിപ്പിച്ചിരുന്ന ഒരു അമേരിക്കൻ നടിയായിരുന്നു. വാർണർ ബ്രദേർസിന്റെ *ടോർച്ചി ബ്ലെയിൻ* എന്ന സിനിമാ പരമ്പരയിലെ ടോർച്ചി ബ്ലെയ്ൻ, അക്കാദമി അവാർഡ് നാമനിർദ്ദേശക ചിത്രങ്ങളായ *ലിറ്റിൽ സീസർ* (1931), *ഐ ആം എ ഫൂജിറ്റീവ് ഫ്രം എ ചെയിൻ ഗാംഗ്* (1932), *ലേഡി ഫോർ എ ഡേ* 1933) എന്നിവയിലൂടെ അവർ ജനമനസുകളിൽ ഇടംനേടി. 50 വർഷത്തിലധികം നീണ്ടുനിന്ന ഒരു കലാ ജീവിതത്തിൽ ഫാരെൽ 100-ലധികം സിനിമകളിലും ടെലിവിഷൻ പരമ്പരയിലും അഭിനയിച്ചതുകൂടാതെ, നിരവധി ബ്രാഡ്‍വേ കമ്പനിയുടെ നാടകങ്ങളിലും പ്രത്യക്ഷപ്പെട്ടിരുന്നു. 1960 ഫെബ്രുവരി 8 ന് ഹോളിവുഡ് വാക്ക് ഓഫ് ഫെയിമിൽ ഒരു സ്റ്റാർ ലഭിക്കുകയും 1963 ൽ ബെൻ കാസിയുടെ ടെലിവിഷൻ പരമ്പരയിലെ പ്രകടനത്തിന് മികച്ച സഹനടിക്കുള്ള എമ്മി അവാർഡും ലഭിക്കുകയുണ്ടായി.

## ജീവിതരേഖ

ഒക്ലഹോമയിലെ എനിഡ് എന്ന സ്ഥലത്ത്, ചാൾസ്, ഐറിഷ്-ജർമ്മൻ വംശജയായ വിൽഹെൽമിന് "മിന്നി" ഫാരെൽ എന്നിവരുടെ മകളായി ജനിച്ചു. കുടുംബം കൻസാസിലെ വിചിത എന്ന സ്ഥലത്തേക്ക് താമസം മാറിയപ്പോൾ തിന്റെ ഏഴാം വയസിൽ ഒരു നാടക കമ്പനിയുമായി സഹകരിച്ചു പ്രവർത്തിക്കുകയും അങ്കിൾ ടോംസ് കാബിൻ എന്ന നാടകത്തിലെ ലിറ്റിൽ ഇവാ എന്ന വേഷം വേദിയിൽ അവതരിപ്പിക്കുകയും ചെയ്തു. മൗണ്ട് കാർമ്മൽ കാത്തലിക് അക്കാദമിയിൽ ഔപചാരിക വിദ്യാഭ്യാസം ലഭിച്ചു. കുടുംബം കാലിഫോർണിയയിലെ സാൻ ഡിയോഗോയിലേക്ക് താമസം മാറിയപ്പോൾ അവർ വിർജീനിയ ബ്രിസ്സാക് സ്റ്റോക്ക് കമ്പനിയിൽ ചേർന്നു.

## അവലംബം
# ഗെയ്ൽ പാട്രിക്

| ഗെയ്ൽ പാട്രിക് |
| --- |
| 1942 ലെ സ്റ്റുഡോയ പബ്ലിസിറ്റി ഫോട്ടോ |
| ജനനം | മാർഗരറ്റ് ലാവെൽ ഫിറ്റ്സ്പാട്രിക് (1911-06-20)ജൂൺ 20, 1911 ബർമിംഗ്ഹാം, അലബാമ, യു.എസ്. |
| മരണം | ജൂലൈ 6, 1980(1980-07-06) (69 വയസ്സ്) ലോസ് ആഞ്ചലസ്, കാലിഫോർണിയ, യു.എസ്. |
| മറ്റ് പേരുകൾ | * Gail Patrick Jackson
* Gail Patrick Velde
 |
| അൽമ മേറ്റർ | ഹോവാർഡ് കോളജ് |
| സജീവ കാലം | 1932–1973 |
| ജീവിതപങ്കാളിs | * റോബർട്ട് ഹോവാർഡ് കോബ് (married 1936–1941)
* അർനോൾഡ് ഡീൻ വൈറ്റ് (married 1944–1946)
* തോമസ് കോൺവെൽ ജാക്സൺ (married 1947–1969)
* ജോൺ ഇ വെൽഡെ ജൂനിയർ (married 1974–1980)
 |
| കുട്ടികൾ | 2 |

**ഗെയ്ൽ പാട്രിക്** (ജനനം മാർഗരറ്റ് ലാവെൽ ഫിറ്റ്സ്പാട്രിക്, ജൂൺ 20, 1911 - ജൂലൈ 6, 1980) ഒരു അമേരിക്കൻ ചലച്ചിത്ര നടിയും ടെലിവിഷൻ നിർമ്മാതാവുമായിരുന്നു. പലപ്പോഴും താന്തോന്നിയായ പെൺകുട്ടിയോ മറ്റ് സ്ത്രീ വേഷങ്ങളോ അവതരിപ്പിച്ചിരുന്ന അവർ പ്രധാനമായും *മൈ മാൻ ഗോഡ്ഫ്രെ* (1936), *സ്റ്റേജ് ഡോർ* (1937), *മൈ ഫേവറിറ്റ് വൈഫ് (*1940) തുടങ്ങി 1932 നും 1948 നും ഇടയിൽ 60-ലധികം ഫീച്ചർ ഫിലിമുകളിൽ പ്രത്യക്ഷപ്പെട്ടു.

അഭിനയത്തിൽ നിന്ന് വിരമിച്ച ശേഷം, ഗെയ്ൽ പാട്രിക് ജാക്‌സൺ എന്ന പേരിൽ പൈസാനോ പ്രൊഡക്ഷൻസിന്റെ പ്രസിഡന്റും പെറി മേസൺ ടെലിവിഷൻ പരമ്പരയുടെ (1957-66) എക്സിക്യൂട്ടീവ് പ്രൊഡ്യൂസറുമായി അവർ മാറി. പെറി മേസൺ സംപ്രേഷണം ചെയ്ത ഒമ്പത് വർഷത്തിനിടെ പ്രൈം ടൈമിലെ ഏക വനിതാ എക്‌സിക്യൂട്ടീവ് പ്രൊഡ്യൂസർമാരിൽ ഒരാളായിരുന്നു അവർ. നാഷണൽ അക്കാദമി ഓഫ് ടെലിവിഷൻ ആർട്‌സ് ആൻഡ് സയൻസസിന്റെ വൈസ് പ്രസിഡന്റായും അതിന്റെ ഹോളിവുഡ് ചാപ്റ്ററിന്റെ പ്രസിഡന്റായും രണ്ട് തവണ (1960-62) സേവനമനുഷ്ഠിച്ച അവർ അക്കാഡമിയിൽ നേതൃശേഷിയിൽ സേവനമനുഷ്ഠിച്ച ആദ്യ വനിതയും 1983 വരെ അതിന്റെ ഏക വനിതാ മേധാവിയുമായി മാറി.

## അവലംബം
# സൺഡേ ഇൻ ന്യൂയോർക്ക്

| സൺഡേ ഇൻ ന്യൂയോർക്ക് |
| --- |
| തിയേറ്റർ റിലീസ് പോസ്റ്റർ |
| സംവിധാനം | പീറ്റർ ടെവ്ക്സ്ബറി |
| തിരക്കഥ | നോർമൻ ക്രാസ്ന |
| അടിസ്ഥാനമാക്കിയത് | *Sunday in New York* by Norman Krasna |
| നിർമ്മാണം | എവററ്റ് ഫ്രീമാൻ |
| അഭിനേതാക്കൾ | * ക്ലിഫ് റോബർട്ട്സൺ
* ജെയ്ൻ ഫോണ്ട
* റോഡ് ടെയ്‌ലർ
* റോബർട്ട് കൾപ്പ്
* ജോ മോറോ
* ജിം ബാക്കസ്
 |
| ഛായാഗ്രഹണം | ലിയോ ടോവർ |
| ചിത്രസംയോജനം | ഫ്രെഡ്രിക് സ്റ്റെയിൻകാമ്പ് |
| സംഗീതം | പീറ്റർ നീറോ |
| നിർമ്മാണ കമ്പനി | സെവൻ ആർട്ട്സ് പ്രൊഡക്ഷൻസ് |
| വിതരണം | മെട്രോ-ഗോൾഡ്വിൻ-മേയർ |
| റിലീസ് തീയതി | * November 13, 1963 (1963-11-13)
 |
| ദൈർഘ്യം | 105 മിനിട്ട് |
| രാജ്യം | യു.എസ്. |
| ഭാഷ | ഇംഗ്ലീഷ് |
| ബജറ്റ് | $2 million |
| ബോക്സ് ഓഫീസ് | $2 million (US/Canada rentals) |

**സൺഡേ ഇൻ ന്യൂയോർക്ക്** 1961-ൽ ഇതേ പേരിലുള്ള നോർമൻ ക്രാസ്‌നയുടെ നാടകത്തെ അടിസ്ഥാനമാക്കിയുള്ള അദ്ദേഹത്തിൻറെ തിരക്കഥയിൽ നിന്ന് പീറ്റർ ടെവ്‌സ്‌ബറി സംവിധാനം ചെയ്‌ത് പുറത്തിറങ്ങിയ 1963-ലെ അമേരിക്കൻ റൊമാന്റിക് കോമഡി ചിത്രമാണ്. മെട്രോകോളറിൽ ചിത്രീകരിച്ച ഈ ചിത്രത്തിൽ ക്ലിഫ് റോബർട്ട്‌സൺ, ജെയ്ൻ ഫോണ്ട, റോഡ് ടെയ്‌ലർ, റോബർട്ട് കൽപ്പ്, ജോ മോറോ, ജിം ബാക്കസ് എന്നിവർ പ്രധാന കഥാപാത്രങ്ങളായി അഭിനയിച്ചു.

## അവലംബം
# കാബറെ

**ഇംഗ്ലീഷ് വിലാസം**
പ്രദർശിപ്പിക്കുക

Helena Mattsson, Donnie S. Ciurea, Patrik Hont and Magnus Sellén do "Havana for a Night" in the cabaret *A Little Tribute Westward* at the Blue Moon Bar in Stockholm, Sweden, in 2003 (photo from: F.U.S.I.A.).
മദാലസ നൃത്തമാണ് **കാബറെ**. ഫ്രാൻസിലാണ് ഇതിന്റെ ആരംഭം.
ആഫ്രിക്കൻ‍ - അമേരിക്കൻ ആദിവാസികളുടെ `ബെല്ലി' ,നൃത്തത്തിൽ നിന്നു രൂപം കൊണ്ടു. പിന്നീട് യൂറോപ്പൊട്ടാകെ പ്രചരിച്ചു. ഹോട്ടലുകളിലും നിശാശാലകളിലും പ്രത്യേകം സംവിധാനം ചെയ്തിട്ടുള്ള ഹാളുകളിൽ അര വെളിച്ചത്തിൽ നടത്തപ്പെടുന്നു. ഡ്രം, ബോംഗോസ്, കോംഗോ ഡ്രം, കെറ്റിൽ ഡ്രം, ഗിറ്റാർ എന്നീ വാദ്യോപകരണങ്ങളുടെ മേളത്തിനൊപ്പിച്ച് നൃത്തം ചെയ്യുന്നവർ കാണികളെ പ്രലോഭിപ്പിക്കും. ഏതാണ്ട് അർദ്ധനഗ്നരായി നൃത്തം തുടങ്ങി ക്രമേണ പൂർണ്ണനഗ്നരാകുന്ന സമ്പ്രദായവും ചിലയിടങ്ങളിലുണ്ട് . ഇന്ത്യയിലും കാബറെ പ്രചരിച്ചിട്ടുണ്ട് .

## അവലംബം
# ജീവനാംശം

ഒരാൾ തന്റെ ഇണയെ വിവാഹമോചനം നടത്തുന്നതിന്റെ ഭാഗമായി നൽകുന്ന സാമ്പത്തിക സഹായമാണ് **ജീവനാംശം** എന്നറിയപ്പെടുന്നത്. അലിമണി, അലിമെന്റ്, മെയിന്റനൻസ്, സ്പൗസ് സപ്പോർട്ട് എന്നിങ്ങനെ വിവിധ പ്രദേശങ്ങളിൽ ഇത് അറിയപ്പെടുന്നു. വിവിധ സിവിൽ നിയമങ്ങളുടെ ഭാഗമായി വ്യത്യസ്തങ്ങളായ രീതികൾ വിവിധ രാജ്യങ്ങളിൽ നിലവിലുണ്ട്. വിവാഹമോചനത്തിന് മുന്നോടിയായോ ശേഷമോ നൽകപ്പെടുന്ന ജീവനാംശം കുട്ടികളുടെ പരിപാലനത്തിന് നൽകുന്ന സാമ്പത്തിക പിന്തുണയിൽ നിന്ന് വ്യത്യസ്തമാണ്.

## അവലംബം
# മേരി ബോളണ്ട്

| മേരി ബോളണ്ട് |
| --- |
| ബോളണ്ട് 1940ൽ |
| ജനനം | മേരി ആൻ ബോളണ്ട് (1882-01-28)ജനുവരി 28, 1882 ഫിലഡൽഫിയ, പെൻസിൽവാനിയ, യു.എസ്. |
| മരണം | ജൂൺ 23, 1965(1965-06-23) (83 വയസ്സ്) ന്യൂയോർക്ക് നഗരം, യു.എസ്. |
| തൊഴിൽ | നടി |
| സജീവ കാലം | 1901–1955 |

**മേരി ബോളണ്ട്** (ജനനം, മേരി ആൻ ബോളണ്ട്, ജനുവരി 28, 1882 - ജൂൺ 23, 1965) ഒരു അമേരിക്കൻ നാടക, ചലച്ചിത്ര അഭിനേത്രിയായിരുന്നു.

പെൻ‌സിൽ‌വാനിയയിലെ ഫിലഡൽ‌ഫിയയിൽ‌ ജനിച്ച മേരി ബോളണ്ട് നാടക കലാകാരൻ വില്യം അഗസ്റ്റസ് ബോളണ്ടിന്റെയും അദ്ദേഹത്തിന്റെ ഭാര്യ മേരി സിസിലിയ ഹട്ടന്റെയും മകളായിരുന്നു. അവർക്ക് സാറ എന്ന മൂത്ത സഹോദരി ഉണ്ടായിരുന്നു. കുടുംബം പിന്നീട് ഡെട്രോയിറ്റിലേക്ക് താമസം മാറി. ബോളണ്ട് ഡെട്രോയിറ്റിലെ സേക്രഡ് ഹാർട്ട് കോൺവന്റ് സ്കൂളിൽ പഠനം നടത്തി. പതിനഞ്ചാം വയസ്സിൽ സ്കൂൾ ജീവിതം ഉപേക്ഷിച്ച് സ്റ്റേജിൽ പ്രകടനം നടത്തിയിരുന്നു. 1901 ൽ ഒരു പ്രാദേശിക സ്റ്റോക്ക് തിയറ്റർ കമ്പനിയോടൊത്ത് സ്റ്റേജിൽ അഭിനയിക്കാൻ തുടങ്ങി.

## ഔദ്യോഗിക ജീവിതം

1907-ൽ ബ്രോഡ്‌വേയിലൂടെ *ദ റേഞ്ചേർസ്* എന്ന നാടകത്തിൽ ഡസ്റ്റിൻ ഫാർനമിനോടൊപ്പം അരങ്ങേറ്റം കുറിച്ച മേരി ബോളണ്ട് പതിനൊന്ന് ബ്രോഡ്‌വേ പ്രൊഡക്ഷനുകളിൽ, പ്രത്യേകിച്ച് ജോൺ ഡ്രൂവിനൊപ്പം പ്രത്യക്ഷപ്പെടുകയും ഒരു മുൻനിര വനിതയായിത്തീരുകയും ചെയ്തു. 1915 ൽ ട്രയാംഗിൾ സ്റ്റുഡിയോയ്ക്കായി ഒരു നിശബ്ദ ചലച്ചിത്രത്തിൽ അരങ്ങേറ്റം നടത്തി. ഒന്നാം ലോകമഹായുദ്ധസമയത്ത് ഫ്രാൻസിലെ സൈനികരെ കലാപ്രകടനത്തിലൂടെ രസിപ്പിച്ച അവർ അമേരിക്കയിലേക്ക് മടങ്ങിപ്പോയി. ഒൻപത് സിനിമകളിൽ അഭിനയിച്ച ശേഷം 1920 ൽ ചലച്ചിത്ര രംഗം ഉപേക്ഷിച്ച് നാടക വേദിയിലേക്ക് മടങ്ങിയെത്തുകയും *ദ ടോർച്ച്-ബിയെറേഴ്സ്* (1922) ഉൾപ്പെടെ നിരവധി ബ്രോഡ്‌വേ പ്രൊഡക്ഷനുകളിൽ പ്രത്യക്ഷപ്പെടുകയും ചെയ്തു. ഒരു ഹാസ്യ താരമായാണ് അവർ പ്രശസ്തി നേടിയത്.

## മരണം

ബോളണ്ട് അവിവാഹിതയായിരുന്നു. 1965 ജൂൺ 23 ന് ന്യൂയോർക്കിലെ ഭവനത്തിൽവച്ച് ഹൃദയാഘാതത്തെത്തുടർന്ന് അവൾ അന്തരിച്ചു.

## അവലംബം
# വിർജീനിയ മായോ

| വിർജീനിയ മായോ |
| --- |
| Mayo in the 1950s |
| ജനനം | വിർജീനിയ ക്ലാര ജോൺസ് (1920-11-30)നവംബർ 30, 1920 സെൻറ്. ലൂയിസ്, മിസോറി, യു.എസ്. |
| മരണം | ജനുവരി 17, 2005(2005-01-17) (84 വയസ്സ്) ലോസ് ആഞ്ചലസ്, കാലിഫോർണിയ, യു.എസ്. |
| Resting place | വാലി ഓക്സ് മെമ്മോറിയൽ പാർക്ക് |
| തൊഴിൽ(s) | നടി, നർത്തകി |
| സജീവ കാലം | 1937–1997 |
| രാഷ്ട്രീയ പാർട്ടി | റിപ്പബ്ലിക്കൻ |
| ജീവിതപങ്കാളി |
Michael O'Shea
​ ​(m. 1947; died 1973)​ |
| കുട്ടികൾ | 1 |

**വിർജീനിയ മായോ** (ജനനം: വിർജീനിയ ക്ലാര ജോൺസ്; നവംബർ 30, 1920 - ജനുവരി 17, 2005) ഒരു അമേരിക്കൻ നടിയും നർത്തകിയുമായിരുന്നു. ഡാനി കെയ്‌ക്കൊപ്പം കോമഡി ചിത്രങ്ങളുടെ ഒരു പരമ്പരയിൽത്തന്നെ അഭിനയിച്ച അവർ 1940-കളുടെ അവസാനത്തിൽ വാർണർ ബ്രദേഴ്‌സിന്റെ ഏറ്റവും വലിയ ബോക്‌സ് ഓഫീസ് ധനാഗമ മാർഗ്ഗമായിരുന്നു. 1946-ൽ ഓസ്‌കാർ അവാർഡ് നേടിയ *ദി ബെസ്റ്റ് ഇയേഴ്‌സ് ഓഫ് ഔർ ലൈവ്‌സ്*, *വൈറ്റ് ഹീറ്റ്* (1949) എന്നീ സിനിമകളിലും അവർ അഭിനയിച്ചു.

## ആദ്യകാലം

മിസോറിയിലെ സെന്റ് ലൂയിസിൽ വിർജീനിയ ക്ലാര ജോൺസ് എന്ന പേരിൽ ജനിച്ച അവർ പത്ര റിപ്പോർട്ടർ ലൂക്കിന്റെയും അദ്ദേഹത്തിൻറ ഭാര്യ മാർത്ത ഹെൻറിയറ്റ (മുമ്പ്, റൗട്ടെൻസ്ട്രാച്ച്) ജോൺസിന്റെയും മകളായിരുന്നു. 1797-ൽ ഇല്ലിനോയിയിലെ ഈസ്റ്റ് സെന്റ് ലൂയിസ് സ്ഥാപിച്ച മുതുമുത്തച്ഛൻ ക്യാപ്റ്റൻ ജെയിംസ് പിഗ്ഗോട്ട് ഉൾപ്പെടെ, സെന്റ് ലൂയിസിന്റെ ആദ്യകാലങ്ങളിലും അവരുടെ കുടുംബത്തിന് വേരുകളുണ്ടായിരുന്നു. ബാല്യകാലത്ത് വിർജീനിയയുടെ അമ്മായി സെന്റ് ലൂയിസ് ഏരിയയിൽ നടത്തിയിരുന്ന ഒരു നാട്യ വിദ്യാലയത്തിൽ ആറാം വയസ്സിൽ വിർജീനിയ പങ്കെടുക്കാൻ തുടങ്ങി. അവരുടെ അമ്മായിയുടെ നാട്യ വിദ്യാലയത്തിലെ നൃത്ത പരിശീലകരുടെ ഒരു പരമ്പര അവർക്ക് പരിശീലനം നൽകി.

## അവലംബം
# കലാസംവിധായകൻ

**ഇംഗ്ലീഷ് വിലാസം**

പരസ്യകല,വിപണനം, പ്രസാധനം, ചലച്ചിത്രം, ടെലിവിഷൻ, ഇന്റർനെറ്റ്, വീഡിയോ വിനോദങ്ങൾ തുടങ്ങി വ്യത്യസ്ത മേഖലകളിൽ, കല സന്നിവേശം ചെയ്യുന്ന ആളാണ് **കലാസംവിധായകൻ** അഥവാ **കലാസംശോധകൻ** (ഇംഗ്ലീഷ്: Art Director).

ചില കലാരൂപങ്ങളിൽ അനേകം കലാകാരന്മാർ ചേർന്ന് ഒരു കലാരൂപത്തെ ഭാഗികമായോ, ഘടകരൂപങ്ങളായോ വികസിപ്പിയ്ക്കുകയോ, സൃഷ്ടിയ്ക്കുകയോ ചെയ്യാം, എന്നാൽ അവയ്ക്ക് മേൽനോട്ടം വഹിയ്ക്കുകയും അവരുടെ കാഴ്ചപ്പാടിൽ ഒരു ഐകരൂപ്യം വരുത്തുകയും ചെയ്യുക എന്നതാണ് കലാസംവിധായകന്റെ ഒരു പ്രധാനചുമതല . മൊത്തത്തിലുള്ള ദൃശ്യഭംഗി, അതിന്റെ സംവേദനക്ഷമത, സവിശേഷതകളുടെ സംന്തുലനം, പ്രേഷകാനുഭവം ,പ്രതിഫലനം, എന്നതിന്റെയെല്ലാം ഉത്തരവാദിത്തം കലാസംവിധാനത്തിനാണുള്ളത്. കലാരൂപത്തിൽ ഉപയോഗിക്കുന്ന ദൃശ്യരൂപങ്ങളുടെയും കലാപരമായ ശൈലിയുടേയുമൊക്കെ തെരഞ്ഞെടുപ്പിലുള്ള തീരുമാനവും കലാസംവിധായകന്റേതായിരിക്കും.

## അവലംബം
# അൽഗോൾ 60

**ഇംഗ്ലീഷ് വിലാസംഅൽഗോൾ 60**| ശൈലി: | procedural, imperative, structured |
| പുറത്തുവന്ന വർഷം: | 1960 |
| രൂപകൽപ്പന ചെയ്തത്: | Backus, Bauer, Green, Katz, McCarthy, Naur, Perlis, Rutishauser, Samelson, van Wijngaarden, Vauquois, Wegstein, Woodger |
| സ്വാധീനിക്കപ്പെട്ടത്: | ALGOL 58 |
| സ്വാധീനിച്ചത്: | Most subsequent imperative languages (so-called *ALGOL-like* languages), e.g. Simula, CPL, Pascal, Ada, C |

കമ്പ്യൂട്ടർ പ്രോഗ്രാമിംഗ് ഭാഷകളുടെ അൽഗോൾ കുടുംബത്തിലെ അംഗമാണ് **അൽഗോൾ 60** (ALGOL 60) (അൽഗൊരിറ്റിക് ഭാഷ 1960 എന്നതിന്റെ ചുരുക്കരൂപം). ഇത് അൽഗോൾ 58 നെ പിന്തുടുർന്നുവന്നു, ഇത് `begin``end`എന്നീ രണ്ട് കോഡ് ബ്ലോക്കുകൾ അവതരിപ്പിച്ചു. ശബ്‌ദകോശപരമായ സാദ്ധ്യതകളോടെ കൂട്ടിചേർത്ത ഫങ്ഷൻ നിർവചനങ്ങൾ നടപ്പിലാക്കിയ ആദ്യത്തെ ഭാഷയാണ് അൽഗോൾ 60. ഇത് മറ്റ് പ്രോഗ്രാമിംഗ് ഭാഷകളായ സിപിഎൽ, സിമുല, ബിസിപിഎൽ, ബി, പാസ്കൽ, സി എന്നിവയുടെ ഉദയത്തിന് കാരണമായി.

പാസ്കൽ വികസിപ്പിക്കാൻ പോകുന്നതിന് മുമ്പ് നിക്കോളസ് വിർത്ത് അദ്ദേഹത്തിന്റെ സ്വന്തം അൽഗോൾ ഡബ്ല്യൂ (ALGOL W) അടിസ്ഥാനമാക്കി അൽഗോൾ 60 ചെയ്തു. അൽഗോൾ ഡബ്ല്യൂ അടുത്ത തലമുറ അൽഗോൾ ആയി ഉദ്ദേശിച്ചിട്ടുള്ളത്, എന്നാൽ വൃത്തിയാക്കപ്പെട്ടതും ലളിതവുമായ അൽഗോൾ 60 യെ അപേക്ഷിച്ച് അത് കൂടുതൽ സങ്കീർണവും പുരോഗമിച്ചതുമാണ്. ഔദ്യോഗികമായി അൽഗോൾ പതിപ്പുകൾ നാമകരണം ആദ്യം പ്രസിദ്ധീകരിച്ച വർഷം നൽകി. അൽഗോൾ 68 ൽ അൽഗോൾ 60 ൽ നിന്നും വളരെ വ്യത്യസ്തമാണ്. അൽഗോൾ 60 യുടെ വകഭേദങ്ങളെ പൊതുവെ "അൽഗോൾ" എന്ന് വിളിക്കുന്നു.

## ചരിത്രം

അമേരിക്കയിലും യൂറോപ്പിലും ഗവേഷണത്തിനായി ശാസ്ത്രജ്ഞന്മാരാണ് ആണ് കൂടുതലായും അൽഗോൾ 60 ഉപയോഗിച്ചത്. കൊമേഴ്സ്യൽ ആപ്ലിക്കേഷനുകളുടെ ഉപയോഗം അതിന്റെ നിർവചനത്തിൽ സ്റ്റാൻഡേർഡ് ഇൻപുട്ട് / ഔട്ട്പുട്ട് സൗകര്യങ്ങളുടെ അഭാവം മൂലം വലിയ കമ്പ്യൂട്ടർ വെണ്ടർമാർക്ക് ഈ ഭാഷയിൽ താല്പര്യമില്ലാത്തതായിരുന്നു. അൽഗോൾ 60 എന്നത് അൽഗൊരിതം പ്രസിദ്ധീകരണത്തിന്റെ സ്റ്റാൻഡേർഡായിരുന്നു, കൂടാതെ ഭാവിയിലെ ഭാഷാ വികസനത്തിൽ ശക്തമായ സ്വാധീനം ചെലുത്തി.

ജോൺ ബാക്കസ് പ്രോഗ്രാമിങ് ഭാഷകൾ വിവരിക്കുന്ന ബാക്കസ് ഫോം രീതി വികസിപ്പിച്ചെടുത്തു പ്രത്യേകിച്ച് അൽഗോൾ 58 ന് വേണ്ടി. പീറ്റർ നൗർ അൽഗോൾ 60 യ്ക്കും പിന്നീട് ഡൊണാൾഡ് ക്യുത്തിന്റെ നിർദ്ദേശപ്രകാരം ബാക്കസ്-നൗർ ഫോം എന്ന് പുനർനാമകരണം ചെയ്യപ്പെട്ടു.

പീറ്റർ നൗർ: "അൽഗോൾ ബുള്ളറ്റിന്റെ എഡിറ്റർ എന്ന നിലയിൽ ഭാഷയുടെ അന്താരാഷ്ട്ര ചർച്ചകളിൽ ഞാൻ ആകർഷിക്കപ്പെട്ടു, നവംബർ 1959 ൽ യൂറോപ്യൻ ഭാഷാ രൂപകല്പര സംഘത്തിൽ അംഗമായി തിരഞ്ഞെടുക്കപ്പെട്ടു. 1960 ജനുവരിയിൽ പാരിസിലെ സമ്മേളനത്തിന്റെ ഫലമായുണ്ടാക്കിയ അൽഗോൾ 60 റിപ്പോർട്ടിലെ എഡിറ്ററായിരുന്നു ഞാൻ."

പാരീസിൽ നടന്ന കൂടിക്കാഴ്ചയിൽ താഴെപ്പറയുന്നവർ പങ്കെടുത്തു. (ജനുവരി 11 മുതൽ 16 വരെ):

* ഫ്രെഡറിക് എൽ ബാവർ, പീറ്റർ നൗർ, ഹെയ്ൻസ് റുഷീഷൌസർ, ക്ലൗസ് സാമൽസൺ, ബെർണാർഡ് വൊക്കൂക്കോസ്, ആഡ്രയാൻ വാൻ വിഞ്ചൻഗാർഡൻ, മൈക്കൽ വുഡ്ഗർ (യൂറോപ്പിൽ നിന്നും)

## അവലംബം
# ഐ.എസ്.ഒ/ഐ.ഇ.സി 80000

ഇന്റർനാഷണൽ ഓർഗനൈസേഷൻ ഫോർ സ്റ്റാൻഡേർഡൈസേഷനും (ഐ‌എസ്ഒ) ഇന്റർനാഷണൽ ഇലക്ട്രോ ടെക്നിക്കൽ കമ്മീഷനും (ഐ‌ഇ‌സി) സംയുക്തമായി വികസിപ്പിച്ചെടുത്ത ഒരു അന്താരാഷ്ട്ര സ്റ്റാൻഡേർഡ് ആണ് **ഐ‌എസ്ഒ 80000** അല്ലെങ്കിൽ **ഐ‌ഇ‌സി 80000.**

ലോകമെമ്പാടുമുള്ള ഉപയോഗത്തിനായി ശാസ്ത്രീയവും വിദ്യാഭ്യാസപരവുമായ രേഖകളിൽ ഭൗതിക അളവുകളും അളവുകളുടെ ഏകകങ്ങളും അവ ഉൾപ്പെടുന്ന സൂത്രവാക്യങ്ങളും അവയുമായി ബന്ധപ്പെട്ട ഏകകങ്ങളും ഉപയോഗിക്കുന്നതിനുള്ള ഒരു മാതൃകയായി ഇത് പ്രവർത്തിക്കുന്നു. മിക്ക രാജ്യങ്ങളിലും, സ്കൂളുകളിലെയും സർവകലാശാലകളിലെയും ഗണിതശാസ്ത്ര, സയൻസ് പാഠപുസ്തകങ്ങൾ ഈ മാനദണ്ഡത്തിലെ മാർഗ്ഗനിർദ്ദേശങ്ങൾ സൂക്ഷ്മമായി പാലിക്കുന്നു.

2009 നവംബറിൽ ഭാഗം 1 പ്രസിദ്ധീകരിച്ചതോടെ ഐ‌എസ്ഒ / ഐ‌ഇ‌സി 80000 സ്റ്റാൻ‌ഡേർഡ് പൂർത്തിയായി.

## ഭാഗങ്ങൾ

13 ഭാഗങ്ങളായാണ് ഐ.എസ്.ഒ/ഐ,ഇ,സി80000 നിലവിലുള്ളത്. അതിൽ ഭാഗം 6, 13 എന്നിവയൊഴികെ പതിനൊന്നെണ്ണം ഐ.എസ്.ഒ വികസിപ്പിച്ചപ്പോൾ ഈ രണ്ടെണ്ണം ഐ,ഇ,സിയാണ് വികസിപ്പിച്ചത്. ഭാഗം 14 പിൻവലിക്കപ്പെടുകയായിരുന്നു.

| ഭാഗം | വർഷം | പേര് | കാലഹരണപ്പെടുന്നവ | പദവി |
| --- | --- | --- | --- | --- |
| ISO 80000-1  | 2009 | ജനറൽ | ISO 31-0, IEC 60027-1 and IEC 60027-3 | അവലോകനത്തിലാണ് |
| ISO 80000-2  | 2019 | മാത്തമാറ്റിക്സ് | ISO 31-11, IEC 60027-1 | പ്രസിദ്ധീകരിച്ചു |
| ISO 80000-3  | 2019 | സ്ഥലവും സമയവും | ISO 31-1 and ISO 31-2 | പ്രസിദ്ധീകരിച്ചു |
| ISO 80000-4  | 2019 | മെക്കാനിക്സ് | ISO 31-3 | പ്രസിദ്ധീകരിച്ചു |
| ISO 80000-5  | 2019 | തെർമോഡൈനാമിക്സ് | ISO 31-4 | പ്രസിദ്ധീകരിച്ചു |
| IEC 80000-6  | 2008 | വൈദ്യുതകാന്തികത | ISO 31-5 | അവലോകനത്തിലാണ് |
| ISO 80000-7  | 2019 | പ്രകാശവും വികിരണവും | ISO 31-6 | പ്രസിദ്ധീകരിച്ചു |
| ISO 80000-8  | 2020 | അക്കോസ്റ്റിക്സ് | ISO 31-7 | പ്രസിദ്ധീകരിച്ചു |
| ISO 80000-9  | 2019 | ഫിസിക്കൽ കെമിസ്ട്രിയും മോളിക്യുലർ ഫിസിക്സും | ISO 31-8 | പ്രസിദ്ധീകരിച്ചു |
| ISO 80000-10  | 2019 | ആറ്റോമിക്, ന്യൂക്ലിയർ ഫിസിക്സ് | ISO 31-9 and ISO 31-10 | പ്രസിദ്ധീകരിച്ചു |
| ISO 80000-11  | 2019 | സ്വഭാവ സംഖ്യകൾ | ISO 31-12 | പ്രസിദ്ധീകരിച്ചു |
| ISO 80000-12  | 2019 | ബാഷ്പീകരിച്ച ദ്രവ്യശാസ്ത്രം | ISO 31-13 | പ്രസിദ്ധീകരിച്ചു |
| IEC 80000-13  | 2008 | വിവര ശാസ്ത്രവും സാങ്കേതികവിദ്യയും | subclauses 3.8 and 3.9 of IEC 60027-2:2005 | അവലോകനത്തിലാണ് |
| IEC 80000-14  | 2008 | ഹ്യൂമൻ ഫിസിയോളജിയുമായി ബന്ധപ്പെട്ട ടെലിബിയോമെട്രിക്സ് | IEC 60027-7 | പിൻവലിച്ചു |

## അവലംബം
# ഒക്ടോബർ 23

**ഇംഗ്ലീഷ് വിലാസം**

ഗ്രിഗോറിയൻ കലണ്ടർ പ്രകാരം ഒക്ടോബർ 23 വർഷത്തിലെ 296 (അധിവർഷത്തിൽ 297)-ാം ദിനമാണ്

## ചരിത്രസംഭവങ്ങൾ

* 0425 - വാലന്റിനിയൻ മൂന്നാമൻ ആറാമത്തെ വയസ്സിൽ റോമൻ ചക്രവർത്തിയാകുന്നു.
* 1707 - ബ്രിട്ടനിൽ ആദ്യത്തെ പാർലമെന്റ് സമ്മേളിച്ചു.
* 1946 - ഐക്യരാഷ്ട്ര സഭയുടെ പൊതു സമിതി ന്യൂയോർക്കിലെ ഫ്ലഷിങ് മീഡോയിലെ ഓഡിറ്റോറിയത്തിൽ സമ്മേളിച്ചു.
* 1973 - വാട്ടർഗേറ്റ് സംഭവത്തിനോടു ബന്ധപ്പെട്ട ശബ്ദരേഖകൾ കൈമാറാൻ റിച്ചാർഡ് നിക്സൻ സമ്മതിച്ചു.
* 2001 - അമേരിക്കയിൽ ഐ പോഡ് പുറത്തിറങ്ങുന്നു.
* 2004 - റിൿടർ സ്കെയിലിൽ 6.8 കാണിച്ച ഭൂകമ്പം ജപ്പാനിലെ നിഗാറ്റയിൽ 35 പേരെ കൊല്ലുകയും 2857 പേരെ ഭവനരഹിതരാക്കുകയും ചെയ്യുന്നു.

## ജനനം

* 1844 - സാറാ ബേൺഹാർഡ് - (നടി)
* 1892 - ഗുമ്മോ മാർൿസ് - (ഹാസ്യനടൻ)
* 1942 - പ്രസിദ്ധ ബ്രസീലിയൻ ഫുട്ബാൾ താരം പെലെയുടെ ജന്മദിനം
* 1942 - പ്രശസ്ത അമേരിക്കൻ നോവലിസ്റ്റ് മൈക്കൽ ക്രിക്ടന്റെ ജന്മദിനം.
* 1974 - ബുക്കർ സമ്മാന ജേതാവായ അരവിന്ദ് അഡിഗയുടെ ജനനം.

## മരണം

* 1910 - തായ് രാജാവ് ചുലാലോങ്ങ്കോൺ അന്തരിച്ചു.
* 1950 - അൽ ജോൾസൺ - (ഗായകൻ, നടൻ)

## മറ്റു പ്രത്യേകതകൾ
# 1976

**ഇംഗ്ലീഷ് വിലാസം**
പ്രദർശിപ്പിക്കുക

ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ എഴുപത്തിയാറാം വർഷമായിരുന്നു **1976**.

## സംഭവങ്ങൾ

മുല്ലപ്പെരിയാർ അണക്കെട്ടിൽ നിന്നു് ജലം എടുക്കാനുക്ള്ള റദ്ദായ 999 വർഷ കരാർ സി.അച്യുതമേനോൻ മന്ത്രിസഭ പുതുക്കിയത് 1970 ലാണ്.

## ജനനങ്ങൾ

## മരണങ്ങൾ

## നോബൽ സമ്മാന ജേതാക്കൾ

* വൈദ്യശാസ്ത്രം :
* ഭൌതികശാസ്ത്രം :
* രസതന്ത്രം :
* സാഹിത്യം :
* സമാധാനം :
* സാമ്പത്തികശാസ്ത്രം :

## അവലംബം

| പത്തൊൻപതാം നൂറ്റാണ്ട് << ഇരുപതാം നൂറ്റാണ്ട്  : വർഷങ്ങൾ>> ഇരുപത്തൊന്നാം നൂറ്റാണ്ട് |
| --- |
| 1901  •  1902  •  1903  •  1904  •  1905  •  1906  •  1907  •  1908  •  1909  •  1910  •  1911  •  1912  •  1913  •  1914  •  1915  •  1916  •  1917  •  1918  •  1919  •  1920  •  1921  •  1922  •  1923  •  1924  •  1925  •  1926  •  1927  •  1928  •  1929  •  1930  •  1931  •  1932  •  1933  •  1934  •  1935  •  1936  •  1937  •  1938  •  1939  •  1940  •  1941  •  1942  •  1943  •  1944  •  1945  •  1946  •  1947  •  1948  •  1949  •  1950  •  1951  •  1952  •  1953  •  1954  •  1955  •  1956  •  1957  •  1958  •  1959  •  1960  •  1961  •  1962  •  1963  •  1964  •  1965  •  1966  •  1967  •  1968  •  1969  •  1970  •  1971  •  1972  •  1973  •  1974  •  1975  •  1976  •  1977  •  1978  •  1979  •  1980  •  1981  •  1982  •  1983  •  1984  •  1985  •  1986  •  1987  •  1988  •  1989  •  1990  •  1991  •  1992  •  1993  •  1994  •  1995  •  1996  •  1997  •  1998  •  1999  •  2000 |